Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 391/13/7713	Vranov nad Topľou, 3.9.2014
EEČ : 2-61-138-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 11.7.2013, spisová značka Pv 391/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX sa skutku dopustila tým, že v dobe od 17.09.2012 do 19.03.2013, v bytovom dome s popisným číslom 669/6 nachádzajúcom sa na ulici XXXXX neoprávnene odoberala elektrickú energiu, ktorej odber podlieha spoplatneniu na základe osobitného predpisu a to po tom, čo si v elektromerovom rozvádzači  spojením prívodového a odvodového vodiča tzv. prekrížením v mieste montáže elektromera zabezpečila oživenie elektroinštalácie svojho bytu a tým odoberanie elektrickej energie bez určeného merania elektromerom a riadne uzavretej zmluvy k používaniu elektrospotrebičov v domácnosti, čo bolo zistené kontrolou dňa 19.03.2013, čím týmto konaním pre XXXXX spôsobila škodu podľa znaleckého posudku vo výške 180,70.- €. 

Uznesením prokurátora Okresnej prokuratúry Vranov nad Topľou zo dňa 11.7.2013, spisová značka Pv 391/13/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry vo Vranove nad Topľou sp. zn. Pv 391/13/7713-6 zo dňa 11.07.2013, bolo podľa § 216 ods. 1) Trestného poriadku podmienečne zastavené trestné stíhanie obvinenej XXXXX, nar. XXXXX v XXXXX, vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že obvinená  v dobe v dobe od 17.09.2012 do 19.03.2013, v bytovom dome s popisným číslom 669/6 nachádzajúcom sa na ulici XXXXX neoprávnene odoberala elektrickú energiu, ktorej odber podlieha spoplatneniu na základe osobitného predpisu a to po tom, čo si v elektromerovom rozvádzači  spojením prívodového a odvodového vodiča tzv. prekrížením v mieste montáže elektromera zabezpečila oživenie elektroinštalácie svojho bytu a tým odoberanie elektrickej energie bez určeného merania elektromerom a riadne uzavretej zmluvy k používaniu elektrospotrebičov v domácnosti, čo bolo zistené kontrolou dňa 19.03.2013, čím týmto konaním pre XXXXX, spôsobila škodu podľa znaleckého posudku vo výške 180,70.- €. 

     Vyššie uvedená skúšobná doba uplynula dňa 23.07.2014.

     V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvinenú počas trvania  skúšobnej  doby  a  to  z miesta  jeho  trvalého  bydliska,  Obvodného  oddelenia  PZ Vranov nad Topľou a Obvodného úradu vo Vranove nad Topľou.  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinená počas  skúšobnej doby viedla riadny život a jej správanie nebolo doposiaľ riešené komisiou pre ochranu verejného poriadku. Rovnako zo správ Obvodného oddelenia PZ Vranov nad Topľou a Obvodného úradu vo Vranove nad Topľou vyplýva, že obvinená nemá žiadny záznam zo šetrenia pre spáchanie závažného priestupku a nevedie sa voči nej ani žiadne trestné konanie, pričom aj podľa aktuálneho odpisu z registra trestov vyplýva, že nemá novší záznam potvrdzujúci existenciu takéhoto konania. 

     Z ustanovenia § 217 ods. 1) Trestného poriadku vyplýva, ak obvinený v priebehu skúšobnej doby viedol riadny život, splnil povinnosť, resp. plní si povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor